Diari Oficial de la Generalitat Valenciana


Sumari del DOGV 9020, del 15-02-2021 (2021/1233)

RESOLUCIÓ de 2 de febrer de 2021, de la Direcció General d'Obres Públiques, Transport i Mobilitat Sostenible, per la qual s'acorda el nomenament dels vocals representants per les empreses de transport i d'activitats auxiliars i complementàries de la Junta Arbitral del Transport de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9020

Data del DOGV
:   15-02-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/1233


Data del document
:   02-02-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat

RESOLUCIÓ de 2 de febrer de 2021, de la Direcció General d'Obres Públiques, Transport i Mobilitat Sostenible, per la qual s'acorda el nomenament dels vocals representants per les empreses de transport i d'activitats auxiliars i complementàries de la Junta Arbitral del Transport de València. [2021/1233]  
La Llei 16/1987, d'ordenació dels transports terrestres, crea les juntes arbitrals del transport com a instrument de protecció i defensa de les parts intervinents en el transport, i estableix que, en tot cas, hauran de formar part de les juntes representants de les empreses de transport o d'activitats auxiliars o complementàries d'aquest i representants dels carregadors i usuaris.  
Mitjançant la Llei orgànica 5/1987 es va delegar en les comunitats autònomes, en les quals hagen d'estar radicades aquestes, les funcions que la Llei d'ordenació dels transports terrestres atribueixen a les juntes arbitrals del transport. A aquest efecte, el funcionament de les referides juntes es realitzarà respectant l'organització, funcions i règim jurídic establits en la Llei 16/1987 i en les seues normes de desplegament.  
  
D'altra banda, el Decret 46/1991, de 20 de març, del Consell, pel qual s'estableix el nombre, composició i normes de funcionament de les juntes arbitrals del transport a la Comunitat Valenciana, en l'article tercer, estableix que «Cadascuna de les juntes estarà composta pel president i tres vocals, designats tots ells per la Direcció General de Transports», també preveu que podran designar-se membres suplents tant del president com dels vocals de les juntes.  
  
En virtut del que s'ha exposat, i d'acord amb el que disposa l'article 12 del Decret 177/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Política Territorial, Obres Públiques i Mobilitat, en relació amb el que estableix l'article 141 del Decret 105/2019, de 5 de juliol, pel qual s'estableix l'estructura bàsica de la Presidència i de les conselleries de la Generalitat, resolc:  
  
  
Primer  
A petició de la Federació Valenciana d'Empresaris del Transport i la Logística, el cessament de Aurora Costa Vicente com a vocal titular en representació de les empreses de transport i d'activitats auxiliars i complementàries de la Junta Arbitral del Transport de València, amb l'agraïment pels serveis prestats.  
  
Segon  
Nomenar Carlos Ignacio García Viana com a vocal titular i Anna Caballero Costa com a vocal suplent, en representació de les empreses de transport i d'activitats auxiliars i complementàries de la Junta Arbitral del Transport de València.  
  
València, 2 de febrer de 2021.- La directora general d'Obres Públiques, Transport i Mobilitat Sostenible: Roser Obrer Marco.